Publication: Magyar Közlöny
Issue: MK-2002-25 (Year: 2002, Number: 25)
Era: 1990-2004
Section: mérlegelési jogkörébe tartozik. [19/1994. (IV. 1.) AB határozat, ABH 1994, 101.]” (ABH 1996, 509., 514.) Tekintettel arra, hogy az Alkotmánybíróság e határozatát az önkormányzati választások vizsgálata szempontjából hozta meg,
Paragraph Index: 335

(3) és (4) bekezdése alkotmányellenességének megállapítására vonatkozó indítványt visszautasítja.” Az Alkotmánybíróság e határozatának indokolásában kimondta: „Bár nem tagadható a választójog és a választás közügyi vonatkozása, az Alkotmány azonban a választójogról mint önálló, nevesített alapjogról rendelkezik. Ezért a Vjt. kifogásolt szabályai nem állanak alkotmányossági szempontból értékelhetõ összefüggésben az Alkotmány 70. § (4) bekezdésében megállapított és az indítványban hivatkozott rendelkezéssel.” (ABH 1994, 663., 669.) Az indítványozó a Vjt. 5. § (2) bekezdését, tehát ugyanazt a jogszabályi rendelkezést támadta, ugyanabból az összefüggésbõl [az Alkotmány 70. § (4) bekezdése alapján], a közhivatal viseléséhez való jog szempontjából. Ennek alapján az Alkotmánybíróság megállapította az ítélt dolgot (res iudicata), és az eljárást e vonatkozásban megszüntette.

Source: https://magyarkozlony.hu/hivatalos-lapok/8c1a15576d87df1c2fe83569bacb3f1b5b3acf02/dokumentumok/ca409924d0f148e248f83ab72e2566737b3795fa/letoltes